Държавен вестник, бр. 9, 2011 г., стр. 47

БРОЙ  9	
Д Ъ Р Ж А В Е Н  В Е С Т Н И К 	
СТР.  47  
6. пълномощно на лицата, упълномощени 
да представляват партията или коалицията от 
партии пред Централната избирателна комисия 
в случаите, когато документите се подават от 
упълномощени лица. 
(3) Кандидатите за президент и вицепрезидент 
на републиката се регистрират от Централната 
избирателна комисия не по-късно от 35 дни 
преди изборния ден.
(4) Документите по ал. 1 се завеждат в 
отделен регистър с пореден номер. Последо­
вателността на постъпването на документите 
определя поредността на вписване в регистъра 
на Централната избирателна комисия.
(5) Централната избирателна комисия кон­
статира и обявява за недействителни регис­
трациите, извършени в нарушение на ал. 1. 
Решението се обявява незабавно и се уведомяват 
съответните кандидати, партии, коалиции от 
партии и инициативни комитети.
(6) Решението на Централната избирателна 
комисия за обявяване недействителността на 
регистрацията на кандидатите по ал. 5 може да 
се обжалва пред Върховния административен 
съд по реда на чл. 26, ал. 8.
Обработване на подписка и проверка
Чл. 113. (1) Членът на инициативния комитет 
по чл. 112, ал. 2, т. 2 обработва и предоставя 
личните данни при спазване изискванията на 
Закона за защита на личните данни и носи 
отговорност като администратор по смисъла 
на чл. 3, ал. 2 от Закона за защита на личните 
данни.
(2) Централната избирателна комисия преда­
ва незабавно подписката по чл. 112, ал. 2, т. 2 
на Главна дирекция „Гражданска регистрация 
и административно обслужване“ в Министер­
ството на регионалното развитие и благоустрой­
ството, която извършва проверка не по-късно 
от 32 дни преди изборния ден.
(3) Централната избирателна комисия в 
срок не по-късно от 32 дни преди изборния ден 
установява резултата от подписката.
(4) Когато Централната избирателна ко­
мисия установи, че кандидатите, предложени 
от инициативен комитет, не са подкрепени от 
необходимия брой избиратели, регистрацията 
им се заличава с решение, което незабавно се 
изпраща на инициативния комитет.
(5) Решението по ал. 4 на Централната из­
бирателна комисия може да се обжалва пред 
Върховния административен съд по реда на 
чл. 26, ал. 8.
Обнародване на листите
Чл. 114. Централната избирателна комисия 
обнародва в „Държавен вестник“ не по-късно 
от 30 дни преди изборния ден кандидатските 
листи, като посочва техните имена, дата на 
раждане, партиите, коалициите от партии или 
инициативните комитети, които ги предлагат.
Отказ за регистрация
Чл. 115. (1) Централната избирателна ко­
мисия извършва проверка дали са изпълнени 
изискванията на този раздел и при установя­
ване на непълноти дава указания и срок за 
отстраняването им.
(2) В случай че указанията по ал. 1 не са 
изпълнени в срок, Централната избирателна 
комисия отказва да регистрира за участие в 
изборите съответните кандидати.
(3) Отказът по ал. 2 може да се обжалва 
пред Върховния административен съд по реда 
на чл. 26, ал. 8. 
(4) При отказ за регистрация или при обя­
вяване на недействителност на регистрацията 
на кандидат от листа на партия или коалиция 
от партии партията или коалицията от партии 
може не по-късно от 20 дни преди изборния 
ден да предложи за регистриране друг кандидат.
(5) Когато някой от кандидатите в регистри­
рана листа на партия или коалиция от партии 
почине или изпадне в трайна невъзможност да 
участва в изборите, партията или коалицията 
от партии може да предложи нов кандидат по 
реда на ал. 4.
Раздел ІV
Кандидати за членове на Европейския парла­
мент от Република България
Общи изисквания
Чл. 116. (1) Всеки кандидат има право да 
се кандидатира в изборите само в една държа­
ва – членка на Европейския съюз.
(2) Кандидатите за членове на Европейския 
парламент от Република България, издигнати от 
партия или коалиция от партии, се подреждат 
в една обща национална кандидатска листа. 
Всеки независим кандидат образува самосто­
ятелна кандидатска листа.
(3) Броят на кандидатите в една кандидатска 
листа не може да надхвърля броя на члено­
вете на Европейския парламент от Република 
България.
Действителност на регистрацията
Чл. 117. (1) Кандидат за член на Европей­
ския парламент от Република България може 
да бъде предложен за регистриране само от 
една партия, коалиция от партии или иници­
ативен комитет.
(2) Когато кандидат за член на Европейския 
парламент от Република България бъде регис­
триран от повече от една партия, коалиция от 
партии или инициативен комитет, действителна 
е първата по време регистрация.
(3) Централната избирателна комисия кон­
статира и обявява за недействителни регистра­
циите, извършени в нарушение на ал. 1 и на 
чл. 116, ал. 1. Решението се обявява незабавно 
и се уведомяват съответните кандидати, партии, 
коалиции от партии и инициативни комитети.